CELEX: 32017R1899
Language: lt
Date: 2017-10-18 00:00:00
Title: 2017 m. spalio 18 d. Komisijos įgyvendinimo reglamentas (ES) 2017/1899, kuriuo į garantuotų tradicinių gaminių registrą įtraukiami tam tikri pavadinimai [Tradiční Lovecký salám / Tradičná Lovecká saláma (GTG) ir Tradiční Špekáčky / Tradičné Špekačky (GTG)]

19.10.2017   
            
            
               LT
            
            
               Europos Sąjungos oficialusis leidinys
            
            
               L 269/5
            
         KOMISIJOS ĮGYVENDINIMO REGLAMENTAS (ES) 2017/1899
   2017 m. spalio 18 d.
   kuriuo į garantuotų tradicinių gaminių registrą įtraukiami tam tikri pavadinimai [Tradiční Lovecký salám / Tradičná Lovecká saláma (GTG) ir Tradiční Špekáčky / Tradičné Špekačky (GTG)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 26 straipsnį ir 52 straipsnio 2 dalį,
   kadangi:
   
               (1)
            
            
               pagal Reglamento (ES) Nr. 1151/2012 26 straipsnį Čekija pateikė pavadinimus „Tradiční Lovecký salám“ / „Tradičná Lovecká saláma“ ir „Tradiční Špekáčky“ / „Tradičné Špekačky“, siekdama juos įregistruoti Reglamento (ES) Nr. 1151/2012 22 straipsnyje nurodytame garantuotų tradicinių gaminių registre su išimtine naudojimo teise;
            
         
               (2)
            
            
               pavadinimai „Lovecký salám“ / „Lovecká saláma“ ir „Špekáčky“ / „Špekačky“ jau yra įregistruoti (2) kaip garantuoti tradiciniai gaminiai be išimtinės pavadinimo naudojimo teisės pagal Tarybos reglamento (EB) Nr. 509/2006 13 straipsnio 1 dalį (3);
            
         
               (3)
            
            
               atsižvelgiant į nacionalinę prieštaravimo procedūrą, nurodytą Reglamento (ES) Nr. 1151/2012 26 straipsnio 1 dalyje, pavadinimai „Lovecký salám“ / „Lovecká saláma“ buvo papildyti atitinkamai sąvokomis „Tradiční“ ir „Tradičná“, o pavadinimai „Špekáčky“ / „Špekačky“ – sąvokomis „Tradiční“ ir „Tradičné“. Šios papildomos sąvokos nurodo tradicinį pavadinimų pobūdį, kaip nustatyta Reglamento (ES) Nr. 1151/2012 26 straipsnio 1 dalies trečioje pastraipoje;
            
         
               (4)
            
            
               Komisija išnagrinėjo pateiktus pavadinimus „Tradiční Lovecký salám“ / „Tradičná Lovecká saláma“ ir „Tradiční Špekáčky“ / „Tradičné Špekačky“ ir juos paskelbė Europos Sąjungos oficialiajame leidinyje
                   (4);
            
         
               (5)
            
            
               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimai „Tradiční Lovecký salám“ / „Tradičná Lovecká saláma“ ir „Tradiční Špekáčky“ / „Tradičné Špekačky“ turėtų būti įregistruoti registre su išimtine pavadinimų naudojimo teise,
            
         PRIĖMĖ ŠĮ REGLAMENTĄ:
   1 straipsnis
   Pavadinimai „Tradiční Lovecký salám“ / „Tradičná Lovecká saláma“ (GTG) ir „Tradiční Špekáčky“ / „Tradičné Špekačky“ (GTG) įregistruojami registre su išimtine jų naudojimo teise.
   GTG „Lovecký salám“ / „Lovecká saláma“ ir GTG „Špekáčky“ / „Špekačky“ produkto specifikacija laikoma Reglamento (ES) Nr. 1151/2012 19 straipsnyje nurodyta GTG „Tradiční Lovecký salám“ / „Tradičná Lovecká saláma“ ir GTG „Tradiční Špekáčky“ / „Tradičné Špekačky“ specifikacija su išimtine pavadinimo naudojimo teise.
   Pirmoje pastraipoje nurodyti pavadinimai – tai produktų, priklausančių Komisijos įgyvendinimo reglamento (ES) Nr. 668/2014 (5) XI priede nurodytai 1.2 klasei „Mėsos produktai (virti, sūdyti, rūkyti ir kt.)“, pavadinimai.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. spalio 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 343, 2012 12 14, p. 1.
   
   
      (2)  2011 m. vasario 21 d. Komisijos reglamentas (ES) Nr. 160/2011 dėl pavadinimo įregistravimo garantuotų tradicinių gaminių registre („Lovecký salám“ / „Lovecká saláma“ (GTG)) (OL L 47, 2011 2 22, p. 7).
   2011 m. vasario 21 d. Komisijos reglamentas (ES) Nr. 158/2011, kuriuo garantuotų tradicinių gaminių registre įregistruojamas pavadinimas („Špekáčky“ / „Špekačky“ (GTG)) (OL L 47, 2011 2 22, p. 3).
   
      (3)  2006 m. kovo 20 d. Tarybos reglamentas (EB) Nr. 509/2006 dėl žemės ūkio produktų ir maisto produktų kaip garantuotų tradicinių gaminių (OL L 93, 2006 3 31, p. 1). Šis reglamentas panaikintas ir pakeistas Reglamentu (ES) Nr. 1151/2012.
   
      (4)  OL C 167, 2016 5 11, p. 21.
   
   
      (5)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).